**ЗАХТЕВ ЗА ДОСТАВЉАЊЕ ИЗЈАВЕ О ЗАИНТЕРЕСОВАНОСТИ**

**за пружање менторске и саветодавне подршке организацијама цивилног друштва у 15 градова и/или општина у Србији: Ариље, Косјерић, Прибој, Сјеница, Пријепоље, Ужице, Лајковац, Крупањ, Пећинци, Рума, Шид, Пландиште, Сремска Митровица, Лозница и Мионица.**

Тим за социјално укључивање и смањење сиромаштва Владе Републике Србије (СИПРУ) објављује конкурс за избор **5** сарадника/ца за позицију ментора који ће у оквиру наведених градова и/или општина пружати подршку организацијама цивилног друштва да одговоре на изазове КОВИД 19 пандемије. Сваки ментор ће бити ангажован за рад са 3 организације цивилног друштва и бити задужен за планирање и имплементацију активности у договору са пројектним тимом СИПРУ-а. Овај конкурс финансира се уз подршку Владе Савезне Републике Немачке, посредством пројекта немачко-српске развојне сарадње „Услуге социјалне заштите за осетљиве групе“, који спроводи ГИЗ.

**Циљеви ангажовања**

Циљ ангажовања је развијање резилијентности организација цивилног друштва и пружање подршке за сарадњу са локалном заједницом, како би могле да се прилагоде потребама осетљивих група током пандемије КОВИД 19, али и у периоду након завршетка кризе. СИПРУ ће ангажовати експерте из различитих области који ће подржати организације цивилног друштва да идентификују потребе и права осетљивих група и повећају њихову видљивост, пружити алате за прикупљање и анализу података, те помоћи у идентификовању релевантних актера у локалним самоуправама који раде на унапређењу њиховох положаја.

### Контекст задатка

Главни циљ пројекта је јачање капацита организација цивилног друштва да одговоре на изазове током пандемије КОВИД 19, унапреде своје ресурсе за помоћ осетљивим групама и на најбољи начин се прилагоде условима насталим током кризе. Овај циљ подразумева два кључна приступа:

1. изградња капацитета организација цивилног друштва за идентификовање потреба и права осетљивих група у условима насталим током пандемије КОВИД 19;
2. јачање капацитета организација цивилног друштва за предлагање мера током кризних и посткризних периода, учествовање у доношењеу одлука и креирању стратегија и планова, у блиској сарадњи са локалним самоуправама.

### Пројектни задатак и опис посла/очекивани резултати

* Континуирана менторска подршка организацијама цивилног друштва како би се обезбедила њихова резилијентност и подстакла сарадња са локалним самоуправама;
* Организовање теренских посета и пружање подршке у прикупљању и анализи података о осетљивим групама, кроз индивидуални приступ;
* Припрема и вођење онлајн комуникације, у договору са пројектним координатором;
* Мониторинг дониране техничке опреме која је обезбеђена организацијама цивилног друштва (лична заштитна опрема, IT опрема или друга опрема оријентисана на потребе);
* Пружање подршке у дистрибуцији информација о превентивним мерама и доступној мрежи подршке током КОВИД 19 пандемије путем различитих средстава комуникације (лифлети, друштвене мреже, теренске посете и сл.);
* Допринети да организације цивилног друштва осигурају видљивост осетљивих група на локалном нивоу, кроз индивидуалне конслутације или друге партиципативне приступе.

### Трајање ангажмана

Сарадник/ица који/а испуни критеријуме ће бити ангажован/а у периоду од 25. новембра, 2020. дo 15. фебруара, 2021.године.

**\*\*\***

Тим за социјално укључивање и смањење сиромаштва позива заинтересоване сараднике/сараднице да поднесу своју изјаву о заинтересованости за пружање наведених услоуга.

**Заинтересовани сарадник/сарадница треба да испуњава следеће услове:**

* Универзитетско образовање у домену друштвених наука, политичких наука и/или друге релевантне области;
* Најмање 5 година професионалног искуства у релевантној области;
* Искуство рада са националним актерима-локалним самоуправама и организацијама цивилног друштва и/или учествовање у међународним пројектима који се баве подршком осетљивим групама;
* Изражене комуникационе вештине и способност вођења дискусија/састанака;
* Познавање области социјалне заштите и искуство у истраживању je пожељно;
* Добро познавање енглеског језика.

**Изјава о заинтересованости треба да садржи следеће информације:**

1) информације о сараднику/сарадници (попунити формулар дат у Прилогу 1); 2) информације о искуству у реализацији сличних активности из којих се могу видети квалификације и способности за спровођење пројектног задатка (попунити формулар дат у прилогу 2); 3) биографију на енглеском језику (Прилог 3).

Молимо да изјаву о заинтересованости доставите електронском поштом на адресу:  sipru.konkursi@gov.rs најкасније **до четвртка, 12. новембра 2020. године до 17 часова.**

**ПРИЛОГ 1**

**ОБРАЗАЦ ИЗЈАВЕ О ЗАИНТЕРЕСОВАНОСТИ**

Изражавам заинтересованост за пружање менторске и саветодавне подршке организацијама цивилног друштва:

|  |  |
| --- | --- |
| **Име и презиме апликанта** |  |
| **Адреса** |  |
| **Број телефона** |  |
| **Е-маил адреса** |  |

Овим потврђујем да су овде наведени и приложени подаци потпуни и тачни.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме апликанта

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

\_\_\_\_\_\_\_\_\_\_\_\_\_\_\_\_\_\_\_\_\_

Датум

**ПРИЛОГ 2**

**Искуство у обављању сличних задатака**

|  |  |  |  |
| --- | --- | --- | --- |
| ***Период трајања (од – до)*** | ***Локација*** | ***Организација и контакт особа*** ***(име, презиме и емаил адреса)*** | ***Опис*** |
|  |  |  |  |
|  |  |  |  |
|  |  |  |  |

**ПРИЛОГ 3**

**БИОГРАФИЈА (на енглеском језику)**